 **Crna Gora Adresa: Ul. Vuka Karadžića br.16**

 **Glavni grad Podgorica 81 000 Podgorica, Crna Gora,p. fah br. 63**

 **SEKRETARIJAT ZA SOCIJALNO STARANJE tel.: +382 20 447 160, fax: +382 20 447 161**

 **sekretarijat.socijalno.staranje@podgorica.me**

Broj: D14-003/25-610/2 18. jul 2025. godine

Na osnovu raspisanog Javnog poziva za sufinansiranje postojećih servisa podrške za LGBTIQ osobe u Glavnom gradu, Broj: D14-003/25-4897, od 09.06.2025. godine, te Rješenja o obrazovanju Komisije za dodjelu sredstava po Javnom pozivu za sufinansiranje postojećih servisa podrške za LGBTIQ osobe u Glavnom gradu, Br: 14-UPI-003/25-610 od 18.07.2025. godine, Komisija donosi sledeću

**ODLUKU**

**O RASPODJELI SREDSTAVA ZA SUFINANSIRANJE POSTOJEĆIH SERVISA PODRŠKE ZA LGBTIQ OSOBE U GLAVNOM GRADU**

**Član 1**

Komisija za dodjelu sredstava po Javnom pozivu za sufinansiranje postojećih servisa podrške za LGBTIQ osobe u Glavnom gradu, dodjeljuje sredstva sljedećim nevladinim organizacijama:

1. **Crnogorska LGBTIQ asocijacija Queer Montenegro** za pružanje servisa besplatnog psihološkog savjetovanja u iznosu od **2.000,00 €**
2. **NVO Juventas** za pružanje servisa vršnjačke podrške i savjetodavne servise u Drop-in centru – Blenderu u iznosu od **3.000,00 €**

**Član 2**

Međusobna prava i obaveze između Sekretarijata za socijalno staranje i nevladinih organizacija iz člana 1. ove Odluke urediće se posebnim memorandumima koje zaključuje Sekretarijat za socijalno staranje sa odgovornim licima navedenih organizacija, u roku od deset dana od dana donošenja ove Odluke.

**Obrazloženje**

Sekretarijat za socijalno staranje Glavnog grada raspisao je Javni poziv za sufinansiranje postojećih servisa podrške za LGBTIQ osobe u Glavnom gradu, Br: D14-003/25-4897, od 09.06.2025. godine, koji je objavljen na internet stranici Glavnog grada. Sekretarijat za socijalno staranje je za ovu namjenu opredijelio iznos od ukupno 5.000,00 €.

Na osnovu pristiglih prijava i u skladu sa kriterijumima objavljenog Javnog poziva, Komisija je na sjednici održanoj 18.07.2025. godine razmatrala svu dostavljenu dokumentaciju, izvršila evaluaciju aplikacija i bodovanje na osnovu unaprijed utvrđenih kriterijuma (relevantnost servisa, kapacitet za sprovođenje aktivnosti, prethodno iskustvo, održivost i budžet).

Na Javni poziv su pristigle dvije prijave i to: Prijava Crnogorske asocijacije LGBTIQ osoba Queer Montenegro i Prijava NVO Juventas. Komisija je konstatovala da su obje prijave formalno ispravne, dokumentacija kompletna i da zadovoljavaju kriterijume Javnog poziva.

Nakon izvršenog bodovanja i zbirnog sagledavanja ocjena članova Komisije, sačinjena je konačna bodovna lista i izvršena raspodjela sredstava u proporcionalnom iznosu.

Na osnovu izloženog, odlučeno je kao u dispozitivu ove Odluke.

**Uputstvo o pravnom sredstvu**

Protiv ove Odluke može se uložiti žalba Sekretarijatu za socijalno staranje u roku od 3 dana od dana njenog objavljivanja.

 **PREDSJEDNICA KOMISIJE**

**Marica Vlahović**